open-index/open-wikipedia-markdown huggingface dataset:
Բարկություն

**Բարկություն** (), ուժեղ հուզական ռեակցիա բացասական դեպքի նկատմամբ, որն արտահայտվում է  չարություն գործելու ցանկությամբ։

## Բարկության և զայրույթի տարբերություն
«Բարկություն» և «զայրույթ» հասկացությունները, չնայած շատ մոտ են, բայց հոմանիշ չեն։ Բանասիրական գիտությունների թեկնածու Յուրի Վլադիմիրովիչ Կռիլովը առանձնացնում է նրանց միջև հետևյալ տարբերությունները.

# Զգացմունքի տարբեր պատճառները։ «Զայրույթը» ներառում է իրավիճակի բացասական ճանաչողական գնահատական, որը կարող է ունենալ ինչպես անձնական «զգայական» (դա վատ է ինձ համար), այնպես էլ բարոյական բնույթ։ «Բարկությունը» համապատասխանում է իրավիճակին ավելի անմիջական նյարդային արձագանքին։
# Արտաքին դրսևորման բազմազան ձևեր։ «Զայրույթի» համար բանավոր և դեմքի արտահայտությունն ավելի բնորոշ է, քան շարժումները կամ ժեստերը։ «Բարկության» համար բավականին բնորոշ են շարժիչի դրսևորումները (դող, ժեստեր, շարժումներ)։
# Զգացմունքների ուժգնության և խորության տարբերությունները։ Զգացմունքների հոմանիշ շարքում «զայրույթը» դիրքավորվում է զգացողության մեծ ինտենսիվության ոլորտում, որը, սակայն, մնում է գիտակցված և վերահսկվող։ «Բարկություն» զգացմունքն այդպիսի իմաստ չունի։
# Առարկայի զգացմունքը և առարկայի կարգավիճակի դերը։ «Զայրույթը» բնորոշ է մի իրավիճակին, որում հույզերի առարկան ավելի բարձր կարգավիճակ ունի տարիքային կամ սոցիալական հիերարխիայում, քան հույզերի մեղավորը։ Օրինակ՝ ծնողները կարող են բարկանալ երեխաների վրա, ենթակաների վրա՝ ղեկավարը, ուսանողների վրա՝ պրոֆեսորը, բայց ոչ հակառակը։ «Բարկության» համար նման սահմանափակումներ չկան։

Այսպիսով, «բարկություն» հասկացությունն ավելի լայն և իմաստաբանական է, քան «զայրույթը»։ Այն կիրառելի է այն առարկաների համար, որոնք չեն հանդիսանում էթիկայի և սոցիալական կարգավիճակի կրողներ, ներառյալ ցանկացած կենդանիներ, մինչդեռ «զայրույթը» բնորոշ է միայն իրավիճակներին զգալիորեն սահմանափակ տիրույթում գտնվող մարդկանց համար։

Քրիստոներության մեջ «Բարկությունը» յոթ մահացու մեղքերից մեկն է։

## Տես նաև
*Ատելություն
*Թշնամանք
*Զայրույթ

## Ծանոթագրություններ

Կատեգորիա:Հոգեբանություն
Կատեգորիա:Հույզեր
Էմիլի Ռատու

**Էմիլի Ռատու** (, ), շվեդ լրագրող և թերթի խմբագիր, ալկոհոլից հրաժարվելու և կանանց ընտրական իրավունքների ակտիվիստ։

## Կենսագրություն
Էմիլի Ռատուն ծնվել է 1862 թվականին, Բլեքինգում, գործարար Ալբերտ Գուստավսոնի և Աննա Սվենսդոտերի ընտանիքում։ Ազգանունը փոխել է Ռատուի 1882 թվականին՝ Կալմարում ուսուցչական դասընթացների ավարտից հետո։ Այնուհետև 1882-1885 թվականներին աշխատել է որպես դպրոցի ուսուցիչ։

Էմիլին պատանեկությունից սկսած ակտիվորեն ներգրավված է եղել հասարակական-քաղաքական գործունեության մեջ։ 1885-1900 թվականներին նա *Բարի տաճարականներ միջազգային կազմակերպության* անդամ էր, որը քարոզում էր ալկոհոլից հրաժարվելը, և այդ կազմակերպության խոսնակն էր։ 1890-1895 թվականներին նա եղել է «Դալմասեն» թերթի սեփականատերը և խմբագիրը։ 1900 թվականին Էմիլին Էսթերմալմում ստեղծել է քրիստոնյա կանանց միության մասնաճյուղը (*Vita bandet*). սա կազմակերպության առաջին շվեդական մասնաճյուղն էր (նախորդը, որը ստեղծվել է 1897 թվականին, միայն այդպես էր կոչվում, բայց իրականում ոչ մի կապ չուներ այս միջազգային կազմակերպության հետ)։ 1911-1912 թվականներին նա եղել է ոգելից խմիչքից զերծ մնալու համար ստեղծված հանձնաժողովի անդամ։

Էմիլին պայքարել է նաև կանանց իրավունքների, տղամարդկանց և կանանց հավասարության համար և սոցիալական անարդարության դեմ։

1892 թվականին նա հիմնել է *Stockholms allmänna kvinnoklubb-ը* («Ստոկհոլմի կանանց հանրային ակումբ») Ալինա Յագերսթեդտի, Կատա Դալստրյոմի, Աննա Ստրկյուի, Աննա Լինդհագենի, Ամանդա Հորնիի մասնակցությամբ, որը հաջորդ տարի միացել է Շվեդիայի Սոցիալ-դեմոկրատական աշխատավորական կուսակցությանը։ 1893 թվականին նա դարձել է Սոցիալ-դեմոկրատական կուսակցության ներկայացուցիչ «Ժողովրդական ռիքսդագում» (*Folkriksdag*), որը գործել է 1893-1896 թվականներին։ Այնուամենայնիվ, Էմիլին ամբողջությամբ ներգրավված չի եղել կանանց շարժմանը, քանի որ այն գլխավորել են բարձր դասի կանայք, իսկ ցածր դասի կանանց համար այդ շարժումն արդիական չէր։ Պահպանողական մամուլը Էմիլիին վերաբերվում էր արհամարհանքով, իսկ նրա ելույթները հաճախ էին ագրեսիվ արձագանքի արժանանում։

Էմիլին մահացել է Ստոկհոլմում,1848 թվականին։ Նա ամուսնացած չի եղել։ Իր կյանքի մեծ մասն ապրել է Մարիա Սանդստրոմի հետ, որը մահացել է Էմիլիի մահից հինգ օր անց։

## Ծանոթագրություններ

## Արտաքին հղումներ
* https://sok.riksarkivet.se/Sbl/Presentation.aspx?id=7563 
* https://www.skbl.se/am/article/EmilieRathou

## Գրականություն
* Bengtsson, Åsa *Emilie Rathou och Vita Bandet: Rabiata och radikala kvinnoröster (Stockholm: Svensk Presshistorisk Förening, p. 28-44, Ellinor Melander, ed)* (2010) 
* Hayler, Guy *Prohibition advance in all lands: a study of the world wide character of the drink question (American Issue Publishing Co.)* (1914)

Կատեգորիա:Շվեդ սուֆրաժիստներ
Կատեգորիա:19-րդ դարի շվեդ կին գրողներ
Կատեգորիա:Շվեդ լրագրողներ
Կատեգորիա:Շվեդ խմբագիրներ
Հայկ Եսայան

**Հայկ Հովիկի Եսայան** (գործարար, «Յուքոմ» ընկերության համահիմնադիր, նախկին գործադիր տնօրեն, «Տելեկոմ Արմենիա» ընկերության համահիմնադիր և ներկայիս գլխավոր տնօրեն։

## Կենսագրություն
## Յուքոմ
Հայկ և Ալեքսանդր Եսայաններ եղբայրները 2009 թվականին հիմնադրել են հեռահաղորդակցության «Յուքոմ» ընկերությունը, որը 10 տարի հետո դառնում է Հայաստանում ֆիքսված և շարժական կապի առաջատար ըներությունը։

2020 թվականի ապրիլի 10-ին հայտնի դարձավ, որ «Յուքոմ» ընկերության հիմնադիրներ Հայկ և Ալեքսանդր Եսայանները ընկերության բաժնետերերի հետ տարաձայնության պատճառով հեռացել են ղեկավար պաշտոններից։ Նրանց ազատման դիմումներին հետևել է ընկերության 576 աշխատակցի ազատման դիմումները, այդ թվում՝ ողջ ղեկավար կազմը։ Մեկ օր անց Հայկ Եսայանը հայտարարել է, որ չնայած հեռացել են ղեկավար պաշտոններից, սակայն ոչ միայն չեն պատրաստվում վաճառել իրենց 5,94% բաժնետոմսերը, այլև մտադիր են գնել մյուս 94,06% բաժնետոմսերը, ինչի հետ կապված արդեն առաջարկ են արել մյուս բաժնետերերին։

## Թիմ ՍՊԸ
Հայկ Եսայանը 2020 թվականի ապրիլի 20-ին Ալեքսանդր Եսայանի և «Յուքոմից» ազատման դիմում գրած ավեի քան 500 աշխատակցի հետ հիմնադրել է «Թիմ» ընկերությունը։

## Ծանոթագրություններ

Կատեգորիա:Հայ գործարարներ
PartyNextDoor

**Ջահրոն Էնթոնի Բրեթվեյթ** (, ), առավել հայտնի է որպես **PartyNextDoor** (մեծատառերով), կանադացի երգիչ, երգերի հեղինակ, ռեփեր և երաժշտական պրոդյուսեր։

PartyNextDoor-ը առաջին արտիստն է, որը 2013 թվականին պայմանագիր է կնքել Դրեյքի OVO Sound ձայնագրման լեյբլի հետ և նույն թվականին թողարկել է իր դեբյուտային՝ «PartyNextDoor» մինի ալբոմը։ «PartyNextDoor Two» և «PNDColours» ալբոմները թողարկել են 2014 թվականին, իսկ «PartyNextDoor 3» ստուդիական ալբոմը 2016 թվականին։ PartyNextDoor-ը համագործակցել է տարբեր արտիստների հետ, ներառյալ Դրեյքի, Բիգ Շոնի և Ջերեմայի հետ։ Նա նաև հանդես է եկել որպես երգերի հեղինակ, գրելով «Work» երգը, որը ներառվել է Ռիհաննայի «Anti» ալբոմում և զբաղեցրել է առաջին հորիզոնականը Billboard Hot 100 չարթում, ինչպես նաև «Wild Thoughts» երգը, որը Billboard Hot 100 չարթում զբաղեցրել է երկրորդ հորիզոնականը։

## Սկավառակագրություն
### Ստուդիական ալբոմներ

* PartyNextDoor Two (2014)
* PartyNextDoor 3 (2016)
* Partymobile (2020)

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի երգիչներ
Կատեգորիա:Բեմական կեղծանուններ
Կատեգորիա:Կանադացի երաժիշտներ
Կատեգորիա:Կանադացի երգահաններ
Կատեգորիա:Կանադացի երգիչներ
Կատեգորիա:Կանադացի հիփ հոփ երգիչներ և երգչուհիներ
Կատեգորիա:Կանադացի պրոդյուսերներ
Կատեգորիա:Կանադացի ռեփերներ
Չինաստանի արվեստի ազգային թանգարան

**Չինաստանի արվեստի ազգային թանգարան**(), տեղակայված Չինաստանի Պեկին քաղաքում գտնվող Դոնգչենգ թաղամասի Ուուսի պողոտա 1 հասցեում։ Այն Չինաստանի արվեստի խոշորագույն թանգարաններից մեկն է և ֆինանսավորվում է Մշակույթի նախարարության կողմից։ Թանգարանի կառուցումը սկսվել է 1958 թվականին և ավարտվել 1962-ին։ Այն ունի ընդհանուր 30,000 քառ․մետր տարածք։ Թանգարանը վերանորոգվել է 2004 թվականի մայիսից մինչև 2005 թվականի հունվար ընկած ժամանակահատվածում և նրան տրվել է 5,375 քառ․մետր մակերեսով լրացուցիչ տարածք։

## Հավաքածու
Նրա մշտական հավաքածուն ներառում է ինչպես հին, այնպես էլ ժամանակակից չինական արվեստի գործեր, ինչպես նաև Արևմուտքի նշանակալի արվեստի գործեր։ Չնայած թանգարանը պարունակում է չինական կայսերական արվեստի հավաքածու, նրա հիմնական առաքելությունն է ծառայել որպես ազգային մակարդակի արվեստի թանգարան՝ նվիրված Չինաստանի ժամանակակից և արդիական գեղարվեստական գործերը ցուցադրելու, հավաքելու և ուսումնասիրելու համար։

Թանգարանում գործում է 21 ցուցասրահ։

Դրա հավաքածուները բաժանված են հատուկ կատեգորիաների.
* ավանդական չինական նկարչություն,
* յուղանկար,
* տպագրություն,
* քանդակ,
* Չինական Նոր տարվա նկարներ,
* ավանդական պատկերասրահ,
* ծաղրանկար,
* ջրաներկ նկարչություն,
* լաք,
* ճենապակի, և
* տարազներ։

## Ընդլայնում
2012 թվականին չորս բարձրակարգ ճարտարապետներ` Ֆրենկ Գեհրին, Զահա Հադիդը, Ժան Նովելը և Մոշե Սաֆդիին, հրավիրվել էին՝ ներկայացնելու արվեստի ազգային թանգարանի շենքի համար նախագծեր, որը յոթ անգամ ավելի մեծ պետք է լիներ, քան ներկայիս տեղը։ Թանգարանը կկառուցվի Պեկինի ճարտարապետական դիզայնի ինստիտուտի հետ համատեղ։ Նուվելի ծրագրերը բացահայտվել են 2014 թվականի սեպտեմբերի 18-ին Փարիզում կայացած մամուլի ասուլիսում, որին մասնակցել են բազմաթիվ հայտնի ճարտարապետներ և չինական ու ֆրանսիական քաղաքական գործիչներ, այդ թվում՝ Ֆրանսիայի արտաքին գործերի և միջազգային զարգացման նախարար Լորան Ֆաբիուսը։

## Պատկերասրահ

Image:BeijingNationalArtMuseumofChina12.jpg|
Image:BeijingNationalArtMuseumofChina7.jpg|
Image:BeijingNationalArtMuseumofChina19.jpg|
Image:BeijingNationalArtMuseumofChina21.jpg|


## Ծանոթագրություններ

## Արտաքին հղումներ
* Official website of NAMOC

Կատեգորիա:Չինաստանի թանգարաններ
Կատեգորիա:Ազգային թանգարաններ
Կատեգորիա:1963 հիմնադրված թանգարաններ
Կատեգորիա:1963 հիմնադրումներ Չինաստանում
Յանեզ Յանշա

**Յանեզ Յանշա** (, ), սլովենացի պետական և քաղաքական գործիչ, Սլովենիայի վարչապետը 2004 թվականի նոյեմբերի 9-ից մինչև 2008 թվականի նոյեմբերի 7-ը, 2012 թվականի փետրվարի 10-ից մինչև 2013 թվականի փետրվարի 27-ը և 2020 թվականի մարտի 3-ից, Սլովենիայի դեմոկրատական կուսակցության առաջնորդ 1993 թվականից։ Սլովենիայի Ազգային ժողովի պատգամավոր 1990 թվականի ապրիլի 8-ից։

## Կենսագրություն
### Կրթություն և վաղ գործունեություն
1982 թվականին ավարտել է Լյուբլյանայի համալսարանի սոցիոլոգիայի ֆակուլտետը։ 1980-ական թվականներին՝ Հարավսլավիայի կոմունիստների միության երիտասարդական թևի ակտիվիստ։ Բարեփոխիչ և անջատողական համոզմունքների համար հեռացվել է կուսակցությունից, 1988-1990 թվականներին հրապարակումների համար եղել է անազատության մեջ, որոնք իբր պարունակել են ռազմական գաղտնիքներ։

### Քաղաքական գործունեություն
Անկախ Սլովենիայի կառավարությունում 1990-1994 թվականներին զբաղեցրել է պաշտպանության նախարարի պաշտոնը։ 1993 թվականից Սլովենիայի դեմոկրատական կուսակցության նախագահն է։ 2000 թվականին կարճ ժամանակով վերադարձել է կառավարություն։

2004 թվականի նոյեմբերի 9-ին դարձել Է Սլովենիայի վարչապետ։

2012 թվականի փետրվարի 10-ին երկրորդ անգամ դարձավ երկրի վարչապետ։ 2013 թվականի փետրվարի 27-ին Յանշայի կաբինետը պաշտոնանկ էր արվել կոռուպցիոն սկանդալի պատճառով։

2018 թվականի հունիսի 3-ին կայացած արտահերթ խորհրդարանական ընտրություններում նրա ՍԴՀԿ-ն հաղթանակ է տարել և անցել Սլովենիայի ազգային ժողով։

## Ընտանիք
Ամուսնացած է, ունի երկու երեխա։

## Ծանոթագրություններ

## Արտաքին հղումներ
* Կենսագրություն 

Կատեգորիա:Լյուբլյանայի համալսարանի շրջանավարտներ
Կատեգորիա:20-րդ դարի քաղաքական գործիչներ
Կատեգորիա:Պետության գործող ղեկավարներ
Կատեգորիա:Սլովենիայի քաղաքական գործիչներ
Կատեգորիա:Կուսակցությունների առաջնորդներ
Կատեգորիա:Ոչ գեղարվեստական գրողներ
Աֆիֆ Աբադի այգի

**Աֆիֆ Աբադի այգի** (),  թանգարանային համալիր Իրանի Շիրազ քաղաքում։

Համալիրը կառուցվել է 1863 թվականին Շիրազի հարուստ Աֆիֆ Աբադ թաղամասում։ Այն գտնվում է նախկին թագավորական կալվածքում։ Հիմա այնտեղ գործում է զենքի թանգարան և պարսկական այգի։ Դրանք բոլորն էլ բաց են հանրության առաջ և  913 համարի տակ ներգրավված է Իրանի ազգային ժառանգության ցուցակում։

## Պատմությունը
Աֆիֆ Աբադի այգին ունի 127000 մ² մակերես և հանդիսանում է Շիրազի ամենահին և ամենագեղեցիկ այգիներից մեկը

Դեռևս Սեֆյանների ժամանակաշրջանից եղել է թագավորական պալատ։

Ներկայիս գլխավոր շենքը կառուցել է Միրզա Ալի Մահոմետ Խան Կավամ II-ը 1863 թվականին։ Նա այգու համար գնել է ստորգետնյա ջրատար՝ ոռոգումն ապահովելու համար։ Իր մահից հետո այգին ժառանգել են Աֆիֆները։ Այսպիսով այգին հենց այստեղից էլ ստացել է Աֆիֆ Աբադ անվանումը։

1962 թվականին շենքը վերանորոգվել է զինվորականների կողմից։ Այժմ այնտեղ զենքի թանգարան կա։ р

## Ճարտարապետությունը
Համալիրի ճակատային հատվածում կան չորս սյուներ, որոնք պատրաստված են Պերսեպոլիսի սյուների օրինակով։

## Զենքի թանգարանը
Թանգարանում կան մեծ զենքերի հավաքածուներ. հրազեններ, ինքնաձիգներ, ավտոմատներ, վահաններ, սաղավարտներ, որսորդական հրացաններ։ հատուկ արժեքավոր ցուցանմուշների շարքում կարելի է նշել Ֆաթհ Ալի շահի, Նասեր էդ-Դին շահի, Մոզաֆեր էդ-Դին շահի, Ռեզա շահի, Փախլավի, Մոհամմեդ Ռեզա Փախլավի և այլ արքաների զենքերը։

## Պատկերասրահ


Պատկեր:Afif Abād Garden 2.JPG|Պալատը այլ տեսքից
Պատկեր:AFIF ABAD, shiraz.jpg|Պալատի մուտքը
Պատկեր:Sarbaz afif abad.jpg|Քաջարի զինվորի քանդակը կալվածքի պատերից մեկում
Պատկեր:Afif Abād Garden 5.JPG|Տեսարանը ՝ դեպի այգի և կալվածք
Պատկեր:Afif Abād Garden 3.JPG


## Տես նաև


*Պարսկական այգիներ
*Պարսկական ճարտարապետություն

## Ծանոթագրություններ

Կատեգորիա:Ասիայի այգիներ
Կատեգորիա:Իրանական ճարտարապետություն
Կատեգորիա:Իրանի թանգարաններ
Կատեգորիա:Շիրազի շենքեր և կառույցներ
Կատեգորիա:Ֆարսի նահանգ
Սփռոց

thumb|Մետաքսից գործած սփռոց
**Սփռոց** (*ծածկոց*  *սեղանածածկ*։ *Սեղան*  և մաքուր, մաքրել, բառացի՝ մաքուր սեղան։ Սովորաբար տեքստիլից, կամ գործվածքե հատուկ պարագա է, որով ծածկում են սեղանը։ Սփռոցը մի քանի գործառույթ է իրականացնում․
* պաշտպանում է սեղանի թանկարժեք մակերեսը  (թանկ փայտանյութից, մարմարից) կեղտոտվելուց և վնասվելուց
* Ծածկում է սեղանի մակերեսի թերությունները
* Հանդիսանում է ներքին հարդարանքի պարագա։

Սփռոցները պատրաստում են առավելապես բամբակե կամ վուշե կտորներից։ 19-րդ դարում հայտնի էին թավշե սփռոցները։ 20-րդ դարի երկրորդ կեսին տարածված էին մոմլաթե սփռոցները։ Ներկայումս արտադրվում են տարբեր սփռոցներ․ թղթե՝ միանգամյա օգտագործման, ինչպես նաև ժակարդե, թեֆլոնե և սատինե։

Սփռոցներն օգտագործվում են ոչ միայն որպես սեղանի պաշտպանական և թերությունները ծածկող, այլ որպես էսթետիկ միջոցներ։

## Գրականության մեջ

## Ծանոթագրություններ

## Գրականություն
* Книга:Товарный словарь|Скатерти|VIII|177—184

Կատեգորիա:Տեքստիլ արդյունաբերություն
Ջոն Նյուբերի անվան մեդալ

**Ջոն Նյուբերի անվան մեդալ** (), ամերիկյան ամենամյա գրական մրցանակ, որը շնորհվում է հեղինակին՝ ամերիկյան մանկական գրականության մեջ ունեցած ներդրման համար։ Հանձնվում է 1922 թվականից։

Մրցանակաբաշխության համար ներկայացված գրքույկը պետք է հրատարակված լինի նախորդ տարում, լեզուն՝ անգլերեն, նախատեսված լինի փոքրիկ ընթերցողների համար և պետք է նպաստի գրականության զարգացմանը։ Գրքի հեղինակը պետք է լինի Ամերիկայի Միացյալ Նահանգների քաղաքացի կամ մշտական բնակիչ։

Ջոն Նյուբերի անվան մեդալը տրվում է Մանուկների գրադարանի սպասարկման ասոցիացիային (: Այն աշխարհում խոշորագույն կազմակերպություն է, որն օժանդակում ու բարելավում է մանուկների գրադարանի սպասարկումը և նորարար է այդ ոլորտում։ ALSC ցանցը ներառում է առավել քան 4211 մանկապատանեկան գրադարաններ, այդ թվում՝ մանկական գրականության փորձագետներ, հրատարակիչներ, գրադարանավարներ, մանկավարժներ։ Կազմակերպության շրջանակներում գործում են շուրջ վաթսուն տարաբնույթ կոմիտեներ։

Մեկից ավելի Նյուբերի մեդալ ստացել են հինգ հեղինակներ՝ Էլեյն Կոնիգսբուրգ, Ժոզեֆ Կրամգոլդ, Լոիս Լոուրի, Քեթրին Պատերսոն, Էլիզաբեթ Սպիր և Քեյթ Դիկամիլո։

## Պատմություն

thumb|«Մի փոքրիկ սիրունիկ գրպանի գրքույկ»<br>'', 1744

Ֆրեդերիկ Մելչերն, 1921 թվականի հունիսի 22-ին տեղի ունեցած Ամերիկյան գրադարանային ասոցիացիայի ժողովում, առաջարկել է սահմանել մրցանակ։ 1922 թվականին ALA Գործադիր խորհուրդը կայացրել է վերջնական որոշումը։ Մեդալն անվանվել է ի պատիվ XVIII դարի անգլիացի գրահրատարակիչ Ջոն Նյուբերի, ով հրատարակել է առաջին մանկական գիրքը՝ «Մի փոքրիկ, սիրունիկ գրպանի գրքույկ» (1744 թվական) անվամբ։

Պարգևատրման պաշտոնական նպատակը ձևակերպվել է հետևյալ կերպ.

Բրոնզե մեդալի դիզայնը մշակել է ամերիկացի քանդակագործ Ռենե Պոլ Շամբելանը (): Նրա վրա պատկերված է գրող, ով տղային ու աղջկան է  հանձնում գիրքը։ Մեդալի հակառակ կողմում, դիզայների մտահղացմամբ, գրվում է տարեթիվն ու հաղթողի անունը։

Նյուբերի մեդալը մանկական գրականության բնագավառում առաջին մրցանակն է աշխարհում։ Կալդեկոտայի մեդալի հետ այն համարվում է ԱՄՆ-ի՝ երկու ամենահեղինակավոր մրցանակները մանկական գրականության ասպարեզում։

## Դափնեկիրներ

## Ծանոթագրություններ



Կատեգորիա:Պարգևներ այբբենական կարգով
Կատեգորիա:Գրական մրցանակներ
Կատեգորիա:Մանկական գրականություն
Կատեգորիա:Մեդալներ
Կատեգորիա:Անգլերեն գրականություն
Կատեգորիա:1922 հիմնադրումներ
Կատեգորիա:ԱՄՆ-ի մրցանակներ
Bird Set Free (երգ)

**Bird Set Free**, Սիայի յոթերորդ ստուդիական ալբոմից՝ This Is Acting-ից երգ։

## Պատմություն
*[[Rolling Stone]]*-ին տված հարցազրույցում Սիան ասել է, որ երգը գրվել է «Կատարյալ ձայն 2» ֆիլմի սաունդթրեքի համար, սակայն ֆիլմի ղեկավարությունն ընտրեց «Flashlight» երգը։ Նրանք սկզբնական շրջանում երգը փոխանցել են Ռիհաննային, իսկ Ադելը, գրի առնելով այն, վերադարձրել է Սիային։

## Ստեղծագործություն
Երգը գրվել է F մինորային տոնայնությամբ։

## Քննադատություն
*[[Rolling Stone]]*-ը ասել է, որ այս երգն իր բնույթով ազատող է։ Ալեքս Մըքքրաունը երգն անվանել է ամենականացի երգերից մեկը։ Հյու Մոնտոգոմորը *[[The Independent]]* -ին ասել է, որ այս երգն ազատության օրհներգ է։

## Կենդանի կատարումներ
Սիան Bird Set Free և Alive երգերը կատարել է 2015 թվականի նոյեմբերի 7-ին *[[Saturday Night Live]]-ում*։

## Օգտագործումը մեդիայում
«Bird Set Free» երգը հնչել է «Ծանծաղուտները» ֆիլմի վերջում, իսկ 2017 թվականին՝ «Անմոռանալի» ֆիլմի բացման ժամանակ։

## Կեալա Սեթլի տարբերակ
Կեալա Սեթլի տարբերակը թողարկվել է 2018 թվականի մարտի 6-ին։

## Ծանոթագրություններ

## Արտաքին հղումներ
*
*

Կատեգորիա:2015 երգեր
Կատեգորիա:Սիայի երգեր
Պլամեն Օրեշարսկի

**Պլամեն Օրեշարսկի** (, ), բուլղարացի պետական և քաղաքական գործիչ, Բուլղարիայի վարչապետը 2013 թվականի մայիսի 29-ից մինչև 2014 թվականի հուլիսի 24-ը։

## Կենսագրություն
1985 թվականին ավարտել է Սոֆիայի Կարլ Մաքսի անվան բարձրագույն տնտեսական ինստիտուտը։ 1992 թվականին ստացել է դոկտորի աստիճան։ Պրակտիկա է անցել ԱՄՆ-ում և Մեծ Բրիտանիայում ասպիրանտուրայի ժամանակ։ 1992-1993 թվականներին դասավանդել է ազգային և համաշխարհային տնտեսության համալսարանում։

Արդեն 1993 թվականին հրավիրվել է Բուլղարիայի ֆինանսների նախարարություն, որտեղ աշխատել է մինչև 1997 թվականը՝ ղեկավարելով դեպարտամենտներից մեկը։ 2001 թվականից մինչև 2005 թվականը նա կրկին դասախոսական աշխատանքի է անցել հայրենի համալսարանում՝ դառնալով ռեկտորի տեղակալ։

2005 թվականին Բուլղարիայի սոցիալիստների առաջնորդ Սերգեյ Ստանիշևը, դառնալով երկրի վարչապետ, ֆինանսների նախարար նշանակեց Պլամեն Օրեշարսկուն։ Այս կառավարությունը գործել է մինչև 2009 թվականը։ Այս անգամ Օրեշարսկին չի վերադարձել դասախոսական գործունեությանը, այլ շարունակել է աշխատանքը խորհրդարանում։

Բուլղարիայում 2013 թվականի գարնանը կայացած արտահերթ ընտրությունների արդյունքներով Բուլղարիայի նախագահ Ռոսեն Պլևնելիևը մայիսի 23-ին Պլամեն Օրեշարսկիին վստահել է նոր կառավարության ձևավորումը

### Կառավարության ղեկավար
Մայիսի վերջին կառավարության կազմը առաջարկվել էր, և նախագահը հրամանագիր էր ստորագրել, որով Ժողովրդական ժողովին առաջարկել էր ընտրել Օրեշարցի Պլամենին։

2013 թվականի մայիսի 29-ին ընտրվել է Բուլղարիայի վարչապետ։

Վարչապետի պաշտոնում աշխատանքը շատ բարդ է սկսվել։ Երկրում վերսկսվել են կառավարության հրաժարականի պահանջով ցույցերն ու բողոքները։ Սակայն կառավարության աշխատանքը համառորեն շարունակվել է։ Հուլիսի 23-ին Սոֆիայում ցուցարարները փակել էին խորհրդարանի շենքի ելքերը, պատանդ էին դարձել նախարարները, պատգամավորներն ու լրագրողները։ Շրջափակումը տևել է ութ ժամ։ Միայն դրանից հետո ոստիկանությունը կարողացավ բացել շենքը։

2013 թվականի աշնանը ընդդիմությունը փորձում էր կառավարությանը պաշտոնանկ անել։ Սակայն սեպտեմբերի 25-ին և հոկտեմբերի 2-ին կառավարությանը հաջողվեց դիմակայել։

2014 թվականի հուլիսի 23-ին Օրեշարսկին հրաժարական տվեց։ Հաջորդ օրը խորհրդարանը հաստատեց հրաժարականը։ Նրա կառավարությունը տևեց 422 օր։ Մինչ ծառայողական կառավարության հաստատումը (օգոստոսի 6) Օրեշարսկու կաբինետը շարունակել է աշխատանքը։

## Ընտանիք
Պլամեն Օրեշարսկին ամուսնացած է Յոլկա Գեորգիևա Օրեշարսկու հետ (Սոֆիա քաղաքի բժշկական կենտրոնի բժիշկ-սրտաբան), նրանք ունեն որդի՝ Դենիսլավը։

## Ծանոթագրություններ

## Արտաքին հղումներ
* Բուլղարիայի նոր վարչապետը հուսադրեց երկրին
* Բուլղարիայում նոր վարչապետ են ընտրել և հավանություն տվել կառավարության կազմին

Կատեգորիա:Բուլղարացի պետական գործիչներ
Կատեգորիա:Բուլղարիայի խորհրդարանի պատգամավորներ
Կատեգորիա:Բուլղարիայի նախարարներ
Կատեգորիա:Բուլղարիայի վարչապետներ
Կատեգորիա:Բուլղարիայի քաղաքական գործիչներ
Լուսավորչի կանթեղ

**Լուսավորչի կանթեղ**, Սուրբ գերեզմանի լապտերներից մեկը, որ պատկանում է Հայ Առաքելական եկեղեցուն և օգտագործվում է հատուկ ժամերգության ընթացքում Երուսաղեմի Սուրբ Հարության տաճարում Սուրբ շաբաթ օրը՝ Զատիկի նախօրեին, երբ նրանից վառում են Սուրբ լույսը, այնուհետև դրանից լույսը բաժանում բոլոր ներկաներին։ Կոչվել է ի պատիվ Սուրբ Գրիգոր Լուսավորչի՝ Հայաստանի լուսավորչի և համայն հայության առաջին կաթողիկոսի, որը հատկապես մեծարվում է ժամերգության ընթացքում՝ Սուրբ լույսի ստացման ժամանակ։

## Ժամանակակիցների վկայություններ
մինի|Սիմեոն Լեհացու «Ուղեգրութիւն» երկի հրատարակության տիտղոսաթերթը
Սուրբ Հարության տաճարում Զատկի նախորդ օրվա ժամերգության հաջորդականությունը և հենց «Լուսավորչի կանթեղ» անվանումը արձանագրվել է 1608-1969 թվականներին հայ գրող և ճանապարհորդ Սիմեոն Լեհացու (1584-1639) կողմից, ով 12-ամյա ճանապարհորդության ընթացքում կատարել է ուխտագնացություն դեպի Սուրբ վայրեր։ Մասնավորապես, Սիմեոն Լեհացին իր ճանապարհորդական գրառումներում գրում է.

․․․Ապա եւ մեր առաջնորդն ողորմ ձայնիւ եւ ողբով ասէ ժոովրդեանն․ Զգաստ կացէք եւ զգոյշ լերուք ի մեղաց, զի մերձեալ է գալուստ լուսոյն․ չի լինի թէ ձեր մէջն խռով մարդ կայ կամ ոխապահ կամ պոռնիկ, կամ թերահաւատ կամ անզեղջ կամ անխոստովանք․ հանց իմանայք որ վասն մեղաց մերոց արգելու Քրիստոս զլոյսն․ եւ այլ բազում բանս խօսի եւ խրատ․ ապա տայ ասել իրեք Տէր ողորմեա ողբաձայն։

Սիմեոն Լեհացու նկարագրությունը վերաբերում է 17-րդ դարի սկզբին, երբ գերիշխող եկեղեցին Եթովպիայի Ուղղափառ եկեղեցին էր, այսինքն՝ լույս վերցնելու համար առաջինը Սուրբ Գերեզմանը մտնում էր եթովպացին, ապա հայը, և երրորդը՝ հույնը։ Այդ ժամանակ Եթովպիայի կայսրությունը միակ անկախ քրիստոնեական երկիրն էր Արևելքում, և Եթովպիայի թագավորը շռայլ նվիրատվություններ էր կատարում Երուսաղեմին։

Ինչպես երևում է նկարագրությունից, արդեն այդ օրերին Գրիգոր Լուսավորչի փառաբանությունը հատուկ տեղ էէ գրավում Սուրբ լույսի ընդունման պատարագում։ Ճրագի, որից պարոնտերը (Հայոց Պատրիարքը) վերցնում է լույսը, ի պատիվ համայն հայության լուսավորչի պատվին կոչվելն ունի խորհրդանշական իմաստ․ այդ գործողությունը խորհրդանշում է  ոչ միայն գերեզմանից «Իրական լույսի» (հարություն առած Հիսուս Քրիստոսի) դուրս գալը, այլ նաև քրիստոնեական հավատքի և գիտելիքի լույսը, որը հայերին բերեց Սուրբ Գրիգորը։

## Ծանոթագրություններ

## Արտաքին հղումներ
* Սիմէոն դպրի Լեհացւոյ ուղեգրութիւն, տարեգրութիւն եւ յիշատակարանք /Ուսումնասիրեց եւ հրատարակեց Հ. Ներսէս Վ. Ակինեան. - Վիեննա։ Մխիթարեան տպարան, 1936։
*

Կատեգորիա:Հայ առաքելական եկեղեցու խորհրդանիշներ
Պասկա

**Պասկա** (, *пасха*), Զատկի հաց հարավային Ռուսաստանի, ուկրաինական և բելառուսական խոհանոցներում։ Կենտրոնական Ռուսաստանում և հյուսիսում հիմնականում կոչվում է կուլիչ, իսկ պասկա անվանում են կաթնաշոռով պատրաստված թխվածքը, որ ունի բուրգի տեսք։

Ուկրաիներենում, ինչպես նաև Ուկրաինայի և Ռուսաստանի հարավում ապրող ռուսների մոտ *պասկա* բառն օգտագործվում է Զատկի ցանկացած հաց նշելու համար, որը նման է ռուսական կուլիչին, իսկ կաթնաշոռով պասկան կոչվում է  «сирна»:

Միևնույն ժամանակ, ժամանակակից ուկրաինական պասկան իր բաղադրատոմսի կարող է չտարբերվել ժամանակակից ռուսական կուլիչից։

## Ավանդույթ
Ավանդաբար, ինչպես ուկրաիներենում, մոլդովերենում և գնչուական լեզվում, այնպես էլ ռուսերենի հարավային բարբառներում Զատկի հացը կոչվում է պասկա։ Պասկաները սովորաբար թխում են ընտանիքի յուրաքանչյուր անդամի համար (տարբեր չափերով), և պարտադիր նաև մեկ մեծ պասկա բոլորի համար։ Պասկաները զարդարում են խմորից պատրաստված նախշերով՝ կրկնակի խաչերով, պսակներով։

Պասկայի պատրաստման համար օգտագործվում են հատուկ կաղապարներ՝ «պասկովնիկներ» (): Ներկայում օգտագործվում են սովորական տապակներ, ինչպես նաև թիթեղյա տարաներ և միանգամյա օգտագործման թղթե կաղապարներ։ Պասկովնիկները պատում են յուղով (խոզի ճարպ) կամ կարագով, այնուհետև տարան մեկ երրորդով լցվում է խմորով, և թողնում, որ «հասունանա»։ Պասկան զարդարվում է նաև խմորե նախշերով։ Պասկան թխվում է վառարանում և հանվում՝ երբեմն աղոթք ասելով։ Համարվում է, որ պասկա թխելիս խոհանոցում պետք է լռություն լինի, և տանտիրուհուց բացի ոչ ոք չպետք է մոտենա վառարանին։

Պասկան թխելիս օգտագործվում է կաթ, ալյուր և ձու։ Խմորի մեջ գցում են կոճապղպեղ (դեղինը՝ «գեղեցկության» համար, սպիտակը՝ համի)։  Պասկան միշտ թխում են սպիտակ ցորենի ալյուրից և տարին միայն մեկ անգամ՝ Զատկի համար։

Ըստ ուղղափառ ավանդույթի՝ պասկան կարելի է ուտել տաճարում օրհնելուց հետո։ Նույնիսկ տանտիրուհին, պասկան հանելով ջեռոցից, չի համտեսում այն, քանի որ դա ավանդույթի կոպիտ խախտում է։

Գալիցիայում և Անդրկարպաներում պասկան թխում են կլոր հացի տեսքով, որի վրա արվում է հատուկ զարդարանք՝ թևերն ութաձև ծալած արտույտ, հասկ, «գառան եղջյուրներ» և ծաղիկներ։

## Արվեստի գործեր


Պատկեր:PimonenkoNK PashalZautrRYB.jpg|Նիկոլայ Պիմոնենկո, Զատկի առավոտյան Ուկրաինայում, 1891 թվական
Պատկեր:Паска і крашанки.2015.JPG|Տնային *պասկաներ* և Զատկի ձվեր, Կիրովոգրադի մարզ, 2015 թվական
Պատկեր:Куличи обычные и шоколадные.jpg|Սովորական և շոկոլադային պասկաներ



## Տես նաև
*Կուլիչ
*Կոզունակ
*Կարավայ

## Ծանոթագրություններ

## Գրականություն
* 

## Արտաքին հղումներ
* Знаменитые украинские блюда
* Рецепты пасок .
* Украинские националисты «объявили войну» куличам // РИА Новости, 5 апреля 2018 г.

Կատեգորիա:Զատիկ
Կատեգորիա:Ուկրաինական խոհանոց
Մդինա

**Մդինա** (), քաղաք Մալթայում, Մալթայի նախկին մայրաքաղաքը։ Եղել է Մալթայի ազնվականության կենտրոնը, սակայն քաղաքն այլևս չի վերադարձրել իր երբեմնի քաղաքը՝ ստանալով «լուռ քաղաք» մականունը։ Ընդգրկված է ՅՈւՆԵՍԿՕ-ի Համաշխարհային ժառանգության ցանկում և ներկայումս զբոսաշրջային գլխավոր ուղղություններից մեկն է Մալթայում։

## Պատմություն
Մալթայի պատմական մայրաքաղաքը մոտավորապես 4,000 տարեկան է։ Այն տեղակայված է բլրի վրա և արդեն բրոնզի դարում եղել է ամրացված բնակավայր։ Մ․ թ․ ա․ 8-րդ դարում փյունիկացիներն այստեղ հիմնադրել են Մալետ քաղաքը։ Մ․ թ․ ա․ 218  թվականին այն գրավվել է Հռոմեական հանրապետության կողմից ու կոչվել Մելիտա։ Ցիցերոնն ու Տիտոս Լիվիոսը նկարագրել են քաղաքը՝ գեղեցիկ շինություններով, բնակիչների բարեկեցիկ կյանքով։ Կա տեսակետ, որ Մելիտեում է եղել Պողոս առաքյալը, որն իբր Մալթայում իջել է 60 թվականի նավաբեկությունից հետո։ Պողոս առաքյալը համարվում է Մալթայում քրիստոնության հիմնադիրը։

9-րդ դարի վերջին Մդինան գրավել են Աղլաբիների պետության զորքերը ու ավերել այն։ Հետագայում այն վերականգնվել է Մեդինա անունով։ Արաբական տիրապետության ժամանակաշրջանում Մդինայից առանձնացել է Ռաբաթ քաղաքը, որը սկսել է ծաղկում ապրել ու մեծ չափերի է հասել, մինչդեռ Մդինան աստիճանաբար անկում է ապրել։

Սկսած միջին դարերից՝ Մդինան ազնվականության քաղաք է եղել։ 15-րդ դարում քաղաքը ղեկավարել է ազնվականների «Ունիվերսիտա» հավաքը։ Երբ սուրբ Հովհաննեսի օրդենի ասպետները 1530 թվականին Մալթա են եկել, մալթական վերնախավը պատրաստ է եղել ճանաչել նոր իշխանությունը մեկ պայմանով․ ասպետները պետք է Մդինայի ինքնավարությունը անձեռնմխելի թողնեին։ Միայն այդ պաշտոնական խոստովանությունից հետո օրդենի մեծ մագիստրոսը ստացել է քաղաքի բանալիները։

Դարերի ընթացքում փոխվել են քաղաքի անուններն ու կարգավիճակը․ ամեն ինչ կախված է եղել այն բանից, թե ով է ղեկավարել քաղաքը։ Սբոլոր ժամանակներում Մդինան պահել է նույն կոչումը՝ «ազնվականների քաղաք» («Citta Notabile»)։

Ներկայումս քաղաքն ունի մոտ 300 բնակիչ, բայց այն միաձուլված է Ռաբաթ քաղաքին, որի բնակչությունը 11,000 է։

## Տեսարժան վայրեր
Մդինայի տեսարժան վայրերից են քաղաքի գլխավոր դարպասները, հունական դարպասները, Սուրբ Պողոսի մայր տաճարը, Ինգուանեց պալատը, Արքեպիսկոպոսի պալատը, Մդինայի զնդանը։

Քաղաքում են նկարահանվել «Գահերի խաղը» հեռուստասերիալը։

## Ծանոթագրություններ

Կատեգորիա:1566 թվականին հիմնադրված բնակավայրեր
Կատեգորիա:Համաշխարհային ժառանգության նախնական ցանկ
Կատեգորիա:Մալթայի բնակավայրեր
Կատեգորիա:Մալթայի քաղաքներ
Կատեգորիա:Նախկին մայրաքաղաքներ
Էլիշկա Կրասնոգորսկայա

**Էլիշկա Կրասնոգորսկայա** (, ), չեխ գրող, թարգմանիչ, բանաստեղծուհի, դրամատուրգ, լիբրետոյի հեղինակ և ֆեմինիստ։

## Կենսագրություն
Էլիշկա Կրասնոգորկայան ծնվել է 1847 թվականի նոյեմբերի 18-ին, Պրահա քաղաքում։ Նրա իրական անուն-ազգանունը եղել է Ալժբետա Պեչովա։ 16 տարեկանում, տառապելով հիվանդություններից, ստիպված է եղել թողնել երաժշտական կրթությունը։

Նա իր կարիերան սկսել է բանաստեղծություններով՝ «Z màje žitì» (1870), «Ze Šumavy» և «Pevec vólnosti» դրամատիկական պոեմը, նրա համբավն ամրապնդվել է ժողովրդական կյանքի գեղեցիկ պատմություններով։ Նա ակտիվ մասնակցություն է ունեցել կանանց շարժմանը, կարևոր դեր է խաղացել Կարոլինա Սվետլայի հիմնած կին աշխատողների միության մեջ, խմբագրել է «Կանանց թերթ» ամսագիրը և շատ է գրել կանանց խնդրի վերաբերյալ։ Նա նաև հրատարակել է մի շարք քննադատական ակնարկներ «Osvĕta» և  «Časopis» ամսագրերում։

1890 թվականին Էլիշկա Կրասնոգորսկայան Պրահայում հիմնել է Միներվայի դպրոցը, աղջիկների համար առաջին վարժարանը Ավստրո-Հունգարական կայսրությունում։

Թարգմանել է Ադամ Միցկևիչ,ի Բայրոնի և Ալեքսանդր Պուշկինի ստեղծագործությունները։

Էլիշկա Կրասնոգորսկայան մահացել է 1926 թվականի նոյեմբերի 26-ին հայրենի քաղաքում։

## Ստեղծագործություն
### Բանաստեղծություններ
* Z máje žití (1871)
* Ze Šumavy (1873)
* K slovanskému jihu (1880)
* Vlny v proudu (1885)
* Letorosty (1887)
* Šumavský Robinson (1887)
* Bajky velkých (1889)
* Na živé struně (1895)
* Zvěsti a báje (1916)
* Sny o divadle

### Վեպեր
* Célinka

## Ծանոթագրություններ

## Գրականություն
* 

Կատեգորիա:19-րդ դարի թարգմանիչներ
Կատեգորիա:19-րդ դարի կին գրողներ
Կատեգորիա:20-րդ դարի թարգմանիչներ
Կատեգորիա:20-րդ դարի կին գրողներ
Կատեգորիա:Բանաստեղծներ այբբենական կարգով
Կատեգորիա:Կանանց իրավունքների իրավապաշտպաններ
Կատեգորիա:Չեխ բանաստեղծներ
Կատեգորիա:Չեխ դրամատուրգներ
Կատեգորիա:Չեխ թարգմանիչներ
Կատեգորիա:Չեխ կին գրողներ
Կատեգորիա:Չեխ մանկավարժներ
Կատեգորիա:Ֆեմինիստ գրողներ
Գնա այնտեղ, չգիտեմ, թե ուր

**Գնա այնտեղ, չգիտեմ, թե ուր** (), խորհրդային լիամետրաժ մուլտիպլիկացիոն ֆիլմ, տիկնիկային և փոխանցման տեխնիկայով, որը թողարկվել է «Սոյուզմուլտֆիլմ» ստուդիայի կողմից՝ 1966 թվականին։ Ռեժիսոր Իվան Իվանով-Վանոն այս ֆիլմում փորձարկել է կատակերգության ժանրը, որն իր համար անսովոր էր։

Մուլտֆիլմի սցենարը պահվում է Կինոյի պետական կենտրոնական թանգարանում։ Այն գրել է խորհրդային հայտնի սցենարիստ Նիկոլայ Էրդմանը, ռուսական ժողովրդական հեքիաթների մոտիվներով, մասնավորապես՝ ըստ` «Գնա այնտեղ, չգիտեմ, թե ուր, բեր այն, չգիտեմ, թե ինչը» հեքիաթի։

## Սյուժե
Ուրախ սկոմորոխները պատմում են այն մասին, որ մի թագավորությունում, մի պետությունում, ապրում էր մի ցար։ Նա միշտ մի ձեռքում պահում էր գավազանը, մյուսում՝ տերությունը։ Եվ բոլորը նրան անվանում էին Ձերդ թագավորական մեծություն։ Իսկ թե որքան ծառա ուներ, հաշվել հնարավոր չէր։ Եվ՛ խոհարարներ, և՛ դեղագործներ, և՛ վարսավիրներ, և՛ սպասավորներ, և նույնիսկ` գիշերային ծառա։ Իսկ ամենացածր կոչումով ծառան Սերգեյն էր, որը գնում էր որսի և թագավորին համեղ ուտելիքներով կերակրում։ Մի օր Սերգեյը գնում է անտառ որսի, սակայն նրան ոչ-մի կենդանի չի հանդիպում՝ ո՛չ եղջերու, ո՛չ թռչուն, ո՛չ նապաստակ։ Միայն երկնքում նա տեսնում է, թե ինչպես է ցինը կտցահարում սպիտակ աղավնուն։ Որսորդը նշան է բռնում, և ցինից միայն բմբուլներն են մնում։ Իսկ աղավնին մի գեղեցիկ աղջիկ է դառնում և ասում, որ հիմա նրանց ճանապարհը մեկն է՝ դեպի խորան։ Եվ ապրում են նրանք երջանիկ։ Եվ իմանում է այս մասին ծեր թագավորն ու նախանձում` որոշելով կործանել որսորդին։

## Հեղինակներ
* Սցենարի հեղինակ՝ Նիկոլայ Էրդման
* Բեմադրող ռեժիսոր՝ Իվան Իվանով-Վանո, Վլադիմիր Դանիլևիչ
* Բեմադրող նկարիչ՝ Մարինա Սոկոլովա
* Նկարիչ՝ Վյաչեսլավ Նաումով
* Օպերատոր՝ Իոսիվ Գոլոմբ
* Կոմպոզիտոր՝ Անատոլի Ալեքսանդրով
* Հնչյունային օպերատոր՝ Բորիս Ֆիլչիկով
* Տեքստը կարդում են՝ Դմիտրի Ժուրավլյով, Գեորգի Վիցին
* Նկարիչ մուլտիպլիկատորներ՝ Յուրի Նորշտեյն, Գ. Զոլոտովսկայա, Վ. Շիլոբրեև, Մ. Զուբովա, Իոսիֆ Դոուկշա
* Նկարիչ դեկորատորներ՝ Ա. Գորբաչյով, Ֆ. Յարբուսովա, Վ. Ռոջերո, Գ. Նևզորովա, Ալեքսանդր Ռոժկով, Մ. Սպասկայա
* Տիկնիկներ և դեկորացիա՝ Վ. Կուրանով, Լ. Լյուտինսկայա, Վ. Կալաշնիկովա, Մ. Չեսնոկովա, Գ. Գետտինգեր, Պ. Լեսին, Վ. Լադիգին, Է. Դարիկովիչ, Ն. Բուդիլովա, Տ. Ալխազովա, Ի. Մաքսիմովա, Ռոման Գուրովի ղեկավարությամբ 
* Խմբագիր՝ Նատալյա Աբրամովա
* Մոնտաժող՝ Նինա Մայորովա
* Տնօրեն՝ Նաթան Բիտման

## DVD Վերաթողարկում
2009 թվականի մարտի 17-ին կայացել է DVD ձևաչափով ժողովածուների պրեմիերան։ Դիստրիբյուտոր՝ «Խոշոր պլան»։

## Ծանոթագրություններ

## Արտաքին հղումներ
* 
* 
* 

Կատեգորիա:1960-ականների ռուսերեն ֆիլմեր
Կատեգորիա:1966 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Իվանով-Վանոյի մուլտֆիլմեր
Կատեգորիա:1966 ֆիլմեր
Կատեգորիա:1960-ականների խորհրդային ֆիլմեր
Կատեգորիա:1966 ԽՍՀՄ-ում
Կատեգորիա:Խորհրդային մուլտֆիլմեր
Discord

**Դիսկորդ** (), նամակագրության և վիդեոզանգերի անվճար ծրագիր, ի սկզբանե նախատեսված է եղել համակարգչային խաղերի համար։ Ծրագիրը մշակվել է Hammer & Chisel (Discord Inc.) ընկերության կողմից (Սան Ֆրանցիսկո)։ Ծրագիրը ադապտացված է Windows, macOS և Linux օպերացիոն համկարգերի վրա։ Ինչպես նաև Android և iOS օպերացիոն համակարգերի համար կա հավելված։

Համակարգիչների, բջջային և վեբ տարբերակները հասանելի են Electron ֆրեյմվորքի շնորհիվ։ Դիսկորդն ունի 11 սերվերներ, որոնք տեղակայված են աշխարհի տարբեր կետերում։

## Պատմություն
Hammer & Chisel-ի ծրագրավորողները կետրոնացել էին MOBA-խաղ՝  Fates Forever խաղի զարգացման համար սկսած 2015 թվականից։ Սկզբնական շրջանում ընկերությունը ֆինանսավորում է ստացել YouWeb’s 9+-ից, հետո արդեն ներդրումներ են կատարել Benchmark և Tencent։ Ծրագրավորողները որոշել էին ստեղծել ծրագիր, որը թույլ կտար կապ հաստատել ցածր հետաձգմամբ և որը իր մեջ կպարունակեր նմանատիպ ծրագրերի առավելությունները։

Սերվիսը սկսեց ճանաչում հավաքել կիբեռսպորստսմենների շրջանում, այդ թվում հայտնի Twitch.tv-ի օգտատերերի և խաղային խմբավորումների, օրինակ՝ Star Citizen։

2016 թվականի սկզբին գրանցված օգտատերերի թիվը սերվիսում հասավ 11 միլիոնի, դրա հետ մեկ տեղ ամենամսյա բաժանորդագրվողների թիվը կազմում էր 2 միլիոն

2017 թվականի հոկտեմբերին սերվիսում հայտնվեց տեսազանգի հնարավորություն, ինչպես նաև էկրանի ցուցադրման հնարավորություն, 2018 թվականի տվյալներով տեսազանգին միանգամից կարող էին միանալ 10 մարդ, իսկ արդեն 2020 թվականին այս թիվը հասավ 50-ի։

2020 թվականի տվյալներով հավելվածը տարածվում է անվճար, սակայն 2017 թվականի հունվարի 23-ին սերվիսում ավելացավ վճարովի «Discord Nitro» բաժանորդագրությունը, որը թույլ է տալիս տեղադրել հաշվի համար անհատական պիտակ, անիմացիոն գլխավոր նկար և օգտագործել անիմացիոն էմոջիներ։

## Հնարավորություններ
Հավելվածը ունակ է կազմակերպել ձայնային կոնֆերանսներ, կապի կարգավորումների հնարավորությամբ և աշխատում է push-to-talk սկզբմունքով, ստեղծել հրապարակային և գաղտնի նամակագրություններ։

Երբ միացվում է «ստիմերի» ռեժիմը՝ էկարնի պահվում է բոլոր ոչ պետքական տեղեկությունները, անջատվում է գլխավոր էկրանից հայտնվող ձայնը և ծանուցումները։ Ռեժիմը ակտիվանում է ավտոմատ կերպով, սակայն կարելի է միացնել անջատել ռեժիմը մեխանիկորեն։

Ծրագիրը ունի ստեղների համակցման հնարավորություն։

Իրականացվել է ծանուցումների անջատման հնարավորությունը, որը շնորհիվ կարելի է անջատել ծանուցումներ բջջային տարբերակից առանց համակարգչի։ Կա հնարավորություն, որը թույլ է տալիս ձայնարկել ծանուցումները։ Ինչպես նաև ապահհոված է անձնական նամակագրության մեջ, որոնման հնարավորությամբ։

Տեքստային հաղորդագրությունների բաժնում հնարավորություն կա կցել նկարեր, ֆայլեր և հղումներ, սահմանել տեքստերի ֆորմատները, սկայան տեղադրվող ֆայլը չպետք է գերազանցի 8 ՄԲ-ն։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:IOS-ի ծրագրային ապահովում
Կատեգորիա:Անդրոիդ
Կատեգորիա:Անդրոիդի ծրագրային ապահովում
Կատեգորիա:Լինուքսի ծրագրային ապահովում
Կատեգորիա:Լրատվամիջոցներ
Կատեգորիա:Կայքեր
Կատեգորիա:Կապ
Կատեգորիա:Համակարգիչ
Կատեգորիա:Վինդոուզի ծրագրային ապահովում
Կատեգորիա:Տեղեկատվական տեխնոլոգիաներ
Կատեգորիա:Տնտեսություններ
Էմիլիա Բարանաք

**Էմիլիա Բարանաք** (), սերբականադացի դերասանուհի և մոդել։ Հայտնի է իր Միջ Քլամփ դերով The CW հեռուստաալիքի Ռիվերդեյլ հեռուստսերիալում։

## Կյանք և կարիերա
Բարանաքը ծնվել է Բրիտանական Կոլումբիայի Վանկուվեր քաղաքում, սերբերի ընտանիքում։

Նա Միջ Քլամփի դերը խաղացել է The CW հեռուստաալիքի Ռիվերդեյլ սերիալի երկրորդ սեզոնում։ Բարանաքը նաև նկարահանվել է Ջեննի Հանի «Բոլոր այն տղաներին, ում սիրում էի» ռոմանտիկ վեպի էկրանավորման մեջ՝ Ջենիվիվի դերում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Կանադացի դերասաններ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի մոդելներ
Բարբարա Պոմպիլի

**Բարբարա Պոմպիլի** (, ), ֆրանսիացի քաղաքական գործիչ, Ֆրանսիայի Ազգային ժողովի պատգամավոր։

## Կենսագրություն
Ծնվել է 1975 թվականի հունիսի 13-ին Բուա Բերնար ավանում (Պա դը Կալեի վարչություն)։ Ավարտել է Լիլի համալսարանը «քաղաքական գիտություններ» մասնագիտությամբ։ Քաղաքական գործունեությունը սկսել է 2000 թվականին՝ անդամակցելով Կանաչների կուսակցությանը։ 2002 թվականին Ֆրանսիայում կայացած նախագահական ընտրությունների ժամանակ եղել է կանաչների թեկնածու Նոել Մամերի մամուլի քարտուղարը։ Հաջորդ հինգ տարիների ընթացքում աշխատել է որպես պատգամավոր Իվ Կոշեի օգնական։ 2007-2012 թվականներին եղել է Ֆրանսիայի Ազգային ժողովում ձախ դեմոկրատների և հանրապետականների խմբակցության աշխատակազմի ղեկավարի տեղակալ։

2012 թվականի Ազգային ժողովի ընտրություններում Բարբարա Պոմպիլին Սոմ դեպարտամենտի 2-րդ ընտրատարածքում դարձավ կանաչների և սոցիալիստների դաշինքի թեկնածու և հաղթանակ տարավ՝ ստանալով ձայների 50,83%-ը։ 2012 թվականի հունիսի 20-ից եղել է Ազգային ժողովում կանաչների խմբի փոխնախագահ։

2016 թվականի փետրվարի 11-ին նշանակվել է Մանուել Վալսի երկրորդ կառավարության կենսաբազմազանության հարցերով պետական քարտուղար։

2016 թվականի դեկտեմբերի 6-ին Կազնևի կառավարությունը ձևավորելիս ստացել է կենսաբազմազանության հարցերով պետքարտուղարի պաշտոնը։ 2017 թվականի մայիսի 10-ին կառավարությունը դադարեցրեց գոյություն ունենալ Ֆիլիպի առաջին կառավարության ստեղծման կապակցությամբ։

2017 թվականին միացավ նախագահ Էմանուել Մակրոնի «Առաջ, Հանրապետություն» կուսակցությանը։

2017 թվականի խորհրդարանական ընտրություններում Բարբարա Պոմպիլին դարձավ «Առաջ, հանրապետություն» կուսակցության թեկնածու Սոմ դեպարտամենտի 2-րդ ընտրատարածքում և պահպանեց պատգամավորի պաշտոնը՝ 2-րդ փուլում ստանալով ձայների 61,89%-ը։ Ազգային ժողովում նա գլխավորեց կայուն զարգացման և տարածքային զարգացման հանձնաժողովը։

## Ծանոթագրություններ

## Արտաքին հղումներ
Персональная страница на сайте Национального собрания Франции

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Կին նախարարներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Բեատրիս Արթուր

**Բեատրիս Արթուր** (, ), ամերիկացի դերասանուհի, առավել հայտնի է դարձել «Ոսկե աղջիկներ» հեռուստասերիալում Դորոթի Զբորնակի դերով։

## Կենսագրություն
Բեատրիս Արթուրը (ի ծնե՝ Բերնիս Ֆրանկել) ծնվել է 1922 թվականի մայիսի 13-ին, Նյու Յորքում, Ռեբեկա և Ֆիլիպ Ֆրանկելների ընտանիքում։ Նրա ծնվելուց կարճ ժամանակ անց ընտանիքը տեղափոխվել է Մերիլենդ, որտեղ նրա ծնողները կառավարիչներ են դարձել կանացի հագուստի խանութում։ Կրթությունն ստացել է Վիրջինիա նահանգի Բլեքսթոուն քոլեջում, որտեղ ներգրավված է եղել դրամատիկական խմբակում։

1943-1945 թվականներին ծառայել է ԱՄՆ ծովային հետևակի կորպուսի կանանց ռեզերվում։

Նրա դերասանական կարիերան սկսվել է 1940-ական թվականների վերջին, երբ նա դարձել է Բրոդվեյի թատերական խմբի անդամ և սկսել ելույթ ունենալ Նյու Յորքի Չերրի Լեյն թատրոնում։ Բեատրիսն առավել հայտնի թատերական դերեր է խաղացել «Երեք գրոշանոց օպերա» (1954), «Տանիքի ջութակահարը» (1966) և «Մեյմ» մյուզիքլներում (1966). վերջին դերի համար նա արժանացել է «Թոնի» մրցանակին։ 1974 թվականին «Մեյմ» մյուզիքլը էկրանավորվել է։

1970-ական թվականների սկզբին սկսվել է նրա կարիերան հեռուստատեսությունում և նրա առաջին խոշոր դերերից մեկը դարձել է Մոդ Ֆինդլեյի դերակատարումը «Մոդ» հեռուստասերիալում, որի ցուցադրությունը տևել է 1972 թվականից մինչև 1978 թվականը։ Այդ դերի համար Բեատրիսը մի քանի անգամ առաջադրվել է «Էմմի» մրցանակի, իսկ 1977 թվականին արժանացել այդ մրցանակին։

Դրանից հետո Արթուրը մի քանի հեռուստասերիալներում հայտնվել է որպես հյուր, ինչպես նաև՝ կազմակերպել իր սեփական թատերական շոուն, որի հետ որոշ ժամանակ շրջագայեց ԱՄՆ-ում։

2002 թվականին վերադարձել է Բրոդվեյ և դարձել «Բի Արթուրը Բրոդվեյում» սեփական բեմադրության գլխավոր դերակատարաը։ Բեմադրությունը բաղկացած էր պատմվածքներից և երաժշտական համարներից, որոնք պատմում էին նրա կյանքի և կարիերայի մասին։

Բի Արթուրը երկու անգամ ամուսնացած է եղել։ Նրա առաջին ամուսինը սցենարիստ և հեռուստատեսային պրոդյուսեր Ռոբերտ Ալան Արթուրն էր, իսկ երկրորդը՝ ռեժիսոր Ջին Սաքսը (1950-1978), որի հետ միասին որդեգրել է երկու երեխա։

Բեատրիս Արթուրը մահացել է 2009 թվականի ապրիլի 25-ին, Լոս Անջելեսի իր տանը՝ 86 տարեկան հասակում։

## Ֆիլմագրություն

## Պարգևներ
* «Թոնի» (1966)` «Երկրորդ պլանի լավագույն դերասանուհի մյուզիքլում» («Մեյմ»)
* «Էմմի» (1977)` «Լավագույն դերասանուհի կատակերգական սերիալում» («Մոդ»)
* «Էմմի» (1988)` «Լավագույն դերասանուհի կատակերգական սերիալում» («Ոսկե աղջիկներ»)

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ֆեմինիստներ
Կատեգորիա:Թատրոնի դերասանուհիներ
Կատեգորիա:Հրեա ֆեմինիստներ
Կատեգորիա:Քաղցկեղից մահացածներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կատակերգուներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի հասարակական գործիչներ
Կատեգորիա:Հոլիվուդյան փառքի ծառուղի
Այդողան Թոփալ

**Այդողան Թոփալ** (, ), համշենահայ երգիչ։ Ստեղծագործում է համշենահայերեն, թուրքերեն, լազերեն։

## Կենսագրական տվյալներ
Այդողան Թոփալը ծնվել է 1982 թվականին Թուրքիայի Հանրապետության Տրապիզոն քաղաքում։ Նախնիները ծագումով Արդվինի նահանգի Հոփա շրջանի Հենդեք գյուղից են։

1999 թվականին ավարտել է Հոփայի վարժարանը։ 2000 թվականին ընդունվել է Ստամբուլի Անատոլիական համալսարանը։ Ավարտելուց հետո մշտական բնակություն է հաստատել Ստամբուլում։

Ակտիվորեն մասնակցում է համշենահայությանը նվիրված ժողովներին և համշենահայության պահպանմանն ուղված միջոցառումներին։

## Երաժշտական գործունեություն
Այդողան Թոփալը մանուկ հասակից զբաղվել է երաժշտությամբ։ Սովորել է ստեղնային, լարային, հարվածային նվագարաններ, գրել է երգեր։ Ելույթներ է ունեցել երաժշտական բազմաթիվ խմբերի հետ։ Արվեստի ասպարեզում նրան ճանաչում բերեցին իր 2009 թվականին թողարկված «Հեյյամո» և 2012 թվականին թողարկված «Քուզեյ» (հյուսիս) խտասկավառակները, որոնցում նա երգում է համշենահայերեն, թուրքերեն և լազերեն երգեր։ Այդ երգերից մի քանիսը հենց ինքն է գրել։ Այդողան Թոփալը երգում է նաև «Կարմատե» (լազերեն նշանակում է ջրաղաց) խմբում։

Նրա առավել հայտնի երգերից է Արդէցուքը («Ardesuk»)։

## Ծանոթագրություններ

## Արտաքին հղումներ
*«Արդէցուք» երգը Յութուբ ալիքում, Այդողան Թոփալ։
*«Համշենական զրուցարան» ռադիոհաղորդման անդրադարձը Այդողան Թոփալին։
*Հայերեն լեզվով հարցազրույց Այդողան Թոփալի հետ, նրա կյանքի, գործոնեության մասին։

Կատեգորիա:1982 ծնունդներ
Կատեգորիա:Համշենահայ երաժիշտներ
Կատեգորիա:Տրապիզոն քաղաքում ծնվածներ
Կատեգորիա:Անատոլիական համալսարանի շրջանավարտներ
Զահրա Էշրագի

**Զահրա Էշրագի** (, ), իրանցի ակտիվիստ և կառավարության նախկին պաշտոնյա, որը հարել է ֆեմինիզմին և մարդու իրավունքներին։

## Վաղ կյանք և կրթություն
Էշրագին ծնվել է 1964 թվականին։ Նա Ռուհոլլահ Խոմենիի թոռնուհին է։ Ուսանել է փիլիսոփայություն։

## Տեսակետներ
Զահրա Էշրագին ցանկացել է, որ գլխաշորերի կրելը այլևս պարտադիր չլինի։ Նա հավատացել է, որ. «Մեր սահմանադրությունը դեռ ասում է, որ տղամարդը տերն է, իսկ կինը` հավատարիմ կին, որը զոհաբերում է իրեն իր ընտանիքի համար։ Բայց այստեղի հասարակությունը փոխվել է, հատկապես վերջին 10 տարիներին։ Եթե պապս հիմա լիներ այստեղ, ես վստահ եմ, որ նա շատ տարբեր գաղափարներ կունենար»։

Նա նաև հայտարարել է. «Իմ պապի կողմից հավանության արժանացած սահմանադրությունն ասում է, որ նախագահ կարող է լինել միայն տղամարդը... Մենք կցանկանայինք «տղամարդը» ձևակերպումը փոխել «բոլորը»։ Բայց այստեղ խտրականություն կա ոչ միայն սահմանադրության մեջ։ Որպես կին՝ ես ուզում եմ ստանալ անձնագիր՝ հեռանալու երկրից, անել վիրահատություն, նույնիսկ գրեթե շնչել»։

## Անձնական կյանք
1983 թվականին Էշրագին ամուսնացել է Մոհամմադ Ռեզա Խաթամիի՝ Իրանի  Իսլամական ճակատի նախկին ղեկավար, Իրանի գլխավոր ռեֆորմիստական կուսակցության և նախկին նախագահ Մոհամմադ Խաթամիի կրտսեր եղբոր հետ։ Նրանք ունեցել են երկու երեխա՝ մեկ դուստր՝ Ֆաթեմեհը և մեկ որդի՝ Ալին։

## Ծանոթագրություններ

## Արտաքին հղումներ
* Հարցազրույց Զահրա Էշրագիի հետ, The New York Times, 2003

Կատեգորիա:Իրանի քաղաքական գործիչներ
Կատեգորիա:Իրանցի իրավապաշտպաններ
Կատեգորիա:Իրանցի կին ակտիվիստներ
Կատեգորիա:Իրանցի ֆեմինիստներ
Կատեգորիա:Կանանց իրավունքների իրավապաշտպաններ
Արտակարգ իրավիճակ Արցախի Հանրապետությունում (2020)

**Արտակարգ իրավիճակ Արցախի Հանրապետությունում**, COVID-19 համավարակով պայմանավորված հատուկ իրավական ռեժիմի հաստատում Արցախի Հանրապետության ամբողջ տարածքում 2020 թվականի ապրիլի 12-ից մինչև մայիսի 12-ը։ Արտակարգ իրավիճակի պարետատան ղեկավարման համար պարետ է նշանակել Արցախի Հանրապետության պետական նախարար Գրիգորի Մարտիրոսյանը։

Չնայած մեկամսյա ժամկետով արտակարգ իրավիճակի ռեժիմ սահմանելուն, երկրում չի հետաձգվի նախագահական ընտրությունների երկրորդ փուլը։

## Իրավական դրույթներ
Արցախի Հանրապետությունում արտակարգ իրավիճակի ռեժիմ է սահմանվում բացառապես Արցախի Հանրապետության սահմանադրության և «Արտակարգ իրավիճակի իրավական ռեժիմի մասին» օրենքի հիման վրա։ Արտակարգ իրավիճակի իրավական ռեժիմը սահմանվում է նապագահի հրամաագրով։

## Սահմանափակումներ
Արցախի Հանրապետության սահմանի բոլոր անցակետերում սահմանվել է անձանց և տրանսպորտային միջոցների մուտքի (ելքի) հատուկ կարգ։ Անցակետով արգելվում է Արցախի քաղաքացիություն չունեցող անձանց մուտքը բացառությամբ որոշ դեպքերի, որոնք սահմանվել են պարետի որոշմամբ։

Քրեակատարողական հիմնարկում, ձերբակալվածներին պահելու վայրերում և զորամասերում արգելվում են հանձնուքներ, ծանրոցներ և փաթեթներ ստանալը և ուղարկելը, տեսակցություններ ունենալը։

Պարետի որոշմամբ սահմանված տարածքներում արգելվում է հանրային միջոցառումների կազմակերպումը, ինչպես նաև գործադուլները, հավաքները։

## Իրադարձություններ
## Տես նաև
* Արտակարգ դրություն Հայաստանում (2020)
* Նոր կորոնավիրուսի բռնկումը Արցախի Հանրապետությունում

## Ծանոթագրություններ

Կատեգորիա:Արցախի Հանրապետության ազգային անվտանգություն
Կատեգորիա:Արցախի Հանրապետության սահմանադրական իրավունք
Կատեգորիա:Արցախի Հանրապետության քաղաքական պատմություն
Կատեգորիա:Արցախի Հանրապետության քաղաքականություն
Կատեգորիա:Քաղաքական գործընթացներ
Կատեգորիա:2020 Արցախում
Օլյա Տիրա

**Օլյա Տիրա** (), իսկական անունը՝ **Օլգա Ցիրա** (, ), մոլդովացի երգչուհի և հեռուստահաղորդավարուհի։ SunStroke Project խմբի հետ միասին ներկայացրել է Մոլդովան Եվրատեսիլ 2010 երգի մրցույթում, որը տեղի է ունեցել Նորվեգիայում։ Եզրափակիչ փուլում նրանք զբաղեցրել են 22-րդ տեղը։

Մոլդովայում երգչուհու կատարմամբ «Run Away» երգը հաղթել է ազգային ընտրություններում, որի եզրափակիչը տեղի է ունեցել 2010 թվականի մարտի 6-ին։ 2007 թվականին երգչուհին մասնակցել է նաև 2007 թվականի «Եվրատեսիլ» երգի մրցույթի ազգային ընտրությանը և այն ժամանակ զբաղեցրել է երրորդ տեղը՝ հավաքելով 70 միավոր՝ զիջելով «Zdob şi Zdub» խմբին (76 միավոր) և Նատալյա Բարբային (94 միավոր)։ 2008 թվականին երգչուհին զբաղեցրել է երկրորդ տեղը՝ Ջետա Բուրլակուի հետ հավաքելով հավասար միավորներ

## Կենսագրություն
Օլյա Տիրան ծնվել է 1988 թվականի օգոստոսի 1-ին, Պոտսդամում, զինվորականի ընտանիքում։ Ավելի ուշ նրա ընտանիքը տեղափոխվել է Հեռավոր Արևելք։ Այնուհետև նրանք հաստատվել են Մոլդովայի Կագուլ քաղաքում։ Անմիջապես 2003 թվականին նա ավարտել է № 3 միջնակարգ դպրոցը (այժմ` Դմիտրի Կանտեմիրի վարժարանը) և ընդունվել է երաժշտական քոլեջ։ Տեղափոխվելով Քիշնև` Օլյան ընդունվել է արվեստի ակադեմիա, և այժմ ակտիվորեն զբաղվում է ստեղծագործական գործունեությամբ։

Օլյան մասնակցել է բազմաթիվ միջազգային մրցույթների, թողարկել Է իր դեբյուտային «Your place or mine?» ալբոմը

2010 թվականին հնարավորություն է ստացել ներկայացնել Մոլդովան Եվրատեսիլ երգի մրցույթում։ Օլյան հանդես է եկել SunStroke Project խմբի հետ։ Երգչուհի Օլյա Տիրայի հետ տղաները ծանոթացել են ամանորյա կորպորատիվ միջոցառումներից մեկում, և նոր տարվանից հետո ստեղծվել է «Run Away» համատեղ ստեղծագործությունը։

## Սկավառակագրություն
* *Your place or mine* (2007)

## Ծանոթագրություններ

## Արտաքին հղումներ
* 

Կատեգորիա:21-րդ դարի երգչուհիներ
Կատեգորիա:Մոլդովացի երգիչներ